Source: http://tampere.cloudnc.fi/fi-FI/Toimielimet/Elinvoima_ja_osaamislautakunta/Kokous_1842018/Avustusten_myontaminen_nuorisotakuumaara(52399)
Timestamp: 2019-04-25 14:56:56+00:00
Document Index: 14492949

Matched Legal Cases: ['§ 42', '§ 13', '§ 43', '§ 44', '§ 45', '§ 46', '§ 47', '§ 48', '§ 49', '§ 50', '§ 51', '§ 52']

Avustusten myöntäminen nuorisotakuumäärärahasta vuonna 2018 ja vuoden 2017 raportoinnit | Tampere esityslistat ja pöytäkirjat
Kokous 18.4.2018
Avustusten myöntäminen nuorisotakuumäärärahasta vuonna 2018 ja vuoden 2017 raportoinnit
Elinvoima- ja osaamislautakunta, kokous 18.4.2018
§ 42 Avustusten myöntäminen nuorisotakuumäärärahasta vuonna 2018 ja vuoden 2017 raportoinnit
TRE:2597/02.02.01/2018
Projektipäällikkö Riina Hiipakka-Lahti, puh. 040 800 4954, etunimi.sukunimi@tampere.fi
Kaupunginvaltuusto on myöntänyt nuorisotakuun erityismäärärahaa nuorisotakuun toteuttamisen tukemista varten Tampereella vuodesta 2013. Vuosittainen määräraha on ollut 300 000 euroa ja se osoitettu koordinoitavaksi elinvoima- ja osaamislautakunnalle (ennen vuotta 2017 osaamis- ja elinkeinolautakunnalle).
Nuorisotakuu on astunut voimaan 1.1.2013 ja se on yksi nykyisen hallituksen kärkihankkeista. Nuorisotakuu tarkoittaa sitä, että jokaiselle alle 25-vuotiaalle nuorelle ja alle 30-vuotiaalle vastavalmistuneelle tarjotaan työ-, työkokeilu-, opiskelu-, työpaja- tai kuntoutuspaikka viimeistään kolmen kuukauden kuluessa työttömäksi ilmoittautumisesta.
Nuorisotakuuseen kuuluva koulutustakuu tarkoittaa puolestaan, että jokaiselle peruskoulun päättäneelle taataan koulutuspaikka lukioissa, ammatillisissa oppilaitoksissa, oppisopimuksessa, työpajassa, kuntoutuksessa tai muulla tavoin.
Nuorten työllistymisen ja kouluttautumisen takaamiseksi tarvitaan myös arjen sujuvuuteen, asumiseen, terveyteen, sosiaalisiin suhteisiin ja vapaa-aikaan liittyvien palvelujen kehittämistä.
Tampereen kaupunki toteuttaa nuorisotakuuta mm. koulutuksen, sosiaali- ja terveyspalvelujen, työllisyyspalvelujen, työpajatoiminnan, etsivän nuorisotyön ja nuorisopalvelujen keinoin. Tätä tehdään yhteisvastuullisesti yhteistyössä julkisen hallinnon, elinkeinoelämän, oppilaitosten, kuntalaisten, yhdistysten, yhteisöjen ja muiden sidosryhmien kanssa.
Kaupunginvaltuuston osoittaman erityismäärärahan myöntäminen tulee perustua siihen, että suunniteltu toiminta edistää koulutuksen tai työvoiman ulkopuolella olevien tamperelaisten nuorten työllisyyttä, ammattitaitoa tai vahvistaa osallisuutta ja mahdollisuuksia itsenäiseen elämään. Määrärahan myöntämisen tulee perustua myös Tampereen kaupungin strategiaan ja pormestariohjelmaan.
Nuorisotakuumäärärahan jakamisen valmistelusta on vastannut vuosina 2013-2017 nuorisotakuun projektipäällikkö. Tällä hetkellä valmistelu kuuluu työllisyyspalvelujen palveluryhmässä Nuorten talo Ohjaamon projektipäällikön tehtäviin. Määrärahan jakamisen päätöksenteosta ovat vastanneet johtavat viranhaltijat ja lautakunta.
Rahoitusta on jaettu sekä kaupungin omille toimijoille että kolmannen sektorin toimijoille työllisyys-, koulutus-, elämänhallinta- ja vapaa-ajan palvelujen kehittämiseen nuorille. Aiemmin tehdyt jakopäätökset sisältävät varauksia myös vuosille 2018 ja 2019.
Yhteenveto rahoituksen myöntämisestä kaupungin omalle toiminnalle vuonna 2018 on liitteenä ja merkitään tiedoksi osana nuorisotakuumäärärahan kokonaisuuden tarkastelua. Samassa yhteydessä lautakunta saa edellisen vuoden rahoituksen vaikuttavuusraportit.
Elinvoima- ja osaamislautakunta päättää avustusten myöntämisestä. Vuodelle 2018 esitetään lautakunnan jaettavaksi avustusta kolmannen sektorin toimijoille yhteensä 62.389 euroa seuraavasti:
Lasten ja nuorten säätiön Tenho – elämäntaitoja nuorille taiteen keinoin -hankkeelle (1.6.2015 - 31.5.2018) kuntarahoitusta enintään 2.389 €. Lisäksi Nuorten talo Ohjaamossa moniammatillisessa yhteistyössä toteutettavien Tenho-lisäryhmien (Elokuvaullakko) toteutukseen hankkeen jälkeen enintään 30 000 €. Yhteensä Lasten ja nuorten säätiön Tenho-toimintaan enintään 32.389 €. Hankkeen kohderyhmänä ovat vaikeassa elämäntilanteessa olevat nuoret. Hankkeen tavoitteena on (elokuva)taiteen keinoin kehittää nuorten osallisuutta ja itsetuntoa. Nuorisotakuurahoituksella mahdollistetaan hankkeen toteuttaminen ja toimintamallien jalkauttaminen osaksi kaupungin ja Nuorten talo Ohjaamon palveluvalikoimaa.
Tampereen NMKY:n nuorten kohtaamispaikka -toimintaan enintään 30.000 €. Elinvoima- ja osaamislautakunta on tukenut toimintaa myös aiempina vuosina, vuonna 2017 päätöksellä 2.8.2017 § 13. Toiminnan kohderyhmänä ovat alle 29-vuotiaat erityistä tukea tarvitsevat (mm. autismi) työttömät nuoret. Nuorisotakuurahoituksella on mahdollistettu työntekijäresurssit nuorten kohtaamiseen ja pienryhmätoimintaan (esim. teatteri- ja roolipeliryhmä).
Nuorisotakuurahaa on sidottu kaupungin omaan toimintaan ja kolmannen sektorin toimintaan yhteensä 299.389 euroa. Myönnetty rahoitus on käytettävä vuonna 2018, eikä mahdollisesti käyttämättä jäävää osuutta voi siirtää seuraavalle vuodelle.
Nuorisotakuumäärärahan käytöstä tehdään toteuma-arvio kesäkuussa 2018. Mahdollisesti käyttämättä olevan määrärahan osalta tiedotetaan eri toimijoita mahdollisuudesta tehdä uusia esityksiä. Toimijoilta pyydetään myös raportointia siitä, miten rahoitus on käytetty nuorten hyväksi. Syys-lokakuussa tehdään esitys vuoden 2018 mahdollisen käyttämättä jäämässä olevan rahoituksen osalta sen kohdentamisesta.
Vuoden 2019 rahoituksen osalta on tehty aiemmilla päätöksillä varaukset yhteensä 142.000 eurosta osalle mukana olevista toimijoista. Lautakunta päättää syys-lokakuussa 2018 jäljellä olevan 158.000 euron rahoitusosuuden hakumenettelystä. Tähän mennessä tarkistetaan myös varauksia saaneiden toimijoiden todellinen tilanne sekä käydään keskustelut Tredun budjettiin siirrettyjen 60.000 € jatkotarpeesta.
Kari Kankaala, Kehitysjohtaja
Myönnetään vuoden 2018 nuorisotakuumäärärahasta avustuksia seuraavasti:
Lasten ja nuorten säätiön Tenho – elämäntaitoja nuorille taiteen keinoin -hankkeen kuntarahoitukseen enintään 2.389 euroa sekä Nuorten talo Ohjaamossa toteutettavien Tenho-lisäryhmien (Elokuvaullakko) toteuttamiseen enintään 30.000 euroa ja
Tampereen NMKY:n nuorten kohtaamispaikka -toimintaan enintään 30.000 euroa.
Myönnetty rahoitus, yhteensä 62.389 euroa, on käytettävä vuonna 2018, eikä mahdollisesti käyttämättä jäävää osuutta voi siirtää seuraavalle vuodelle.
Merkitään tiedoksi vuoden 2018 nuorisotakuurahoituksella toteuttava kaupungin oma toiminta.
Merkitään tiedoksi vuoden 2017 nuorisotakuurahoituksen saajien raportit.
Teppo Rantanen ilmoitti olevansa esteellinen asian käsittelyyn 28 §:n 1 momentin 5) kohdan perusteella. Rantanen poistui kokouksesta asian käsittelyn ja päätöksenteon ajaksi.
Kari Kankaala ja Regina Saari poistuivat kokouksesta päätöksenteon jälkeen.
Saari Regina, Hiipakka-Lahti Riina, Mäkinen Antti, Forsman Jari (jari.forsman1@gmail.com), Laakso Jukka-Pekka (jukka-pekka.laakso@elokuvakeskus.fi), Muikku Satu, Wallenius Pia, Päivänen Maria, Närhi Maritta, Salminen Reetta, Vuoma Mari (mari.vuoma@ymca.fi), Etu-Seppälä Jukka, Vehkalahti Tiina-Liisa, Kaa-kinen Janne, Järvelä Kristiina, Viitasaari Tuija, Lahtinen Anne, Vammais-asiamies, Vammaisneuvosto, Pihlaja Katri, Reiman Suvi
Liite Elosa 18.4.2018 Nuorisotakuu 2018, oma toiminta.pdf (pdf, 82 kt)
Liite Elosa 18.4.2018 Kohti Työelämää -leiri_Liikunta- ja nuorisoyksikkö.pdf (pdf, 14 kt)
Liite Elosa 18.4.2018 Game Time -hanke_Liikunta- ja nuorisoyksikkö.pdf (pdf, 318 kt)
Liite Elosa 18.4.2018 Nuorten treenit_Liikunta- ja nuorisoyksikkö.pdf (pdf, 34 kt)
Liite Elosa 18.4.2018 Vammaisneuvosto.pdf (pdf, 12 kt)
Liite Elosa 18.4.2018 Kokemusasiantuntijatoiminta_Etsivä työ.pdf (pdf, 57 kt)
Liite Elosa 18.4.2018 Arkimielenterveyden hallinta_Mielenterveys- ja päihdepalvelut.pdf (pdf, 171 kt)
Liite Elosa 18.4.2018 Stressinhallinta- ja digimonitorointi_Mielenterveys- ja päihdep..pdf (pdf, 72 kt)
Liite Elosa 18.4.2018 Nuorten asumisneuvonta_Psykososiaalisen tuen palvelut.pdf (pdf, 7 kt)
Liite Elosa 18.4.2018 Tenho-hanke_Pirkanmaan elokuvakeskus.pdf (pdf, 55 kt)
Liite Elosa 18.4.2018 Nuorten kohtaamispaikkatoiminta_NMKY.pdf (pdf, 103 kt)
Liite Elosa 18.4.2018 Omppu-hanke_Maahanmuuttajien perusopetus.pdf (pdf, 215 kt)
Liite Elosa 18.4.2018 Fyrkkaa ja fiilistä -ryhmätoiminta_Sosiaalityön avopalvelut.pdf (pdf, 66 kt)
Kuuntele Liite Elosa 18.4.2018 Nuorisotakuu 2018, oma toiminta.pdf
Kuuntele Liite Elosa 18.4.2018 Kohti Työelämää -leiri_Liikunta- ja nuorisoyksikkö.pdf
Kuuntele Liite Elosa 18.4.2018 Game Time -hanke_Liikunta- ja nuorisoyksikkö.pdf
Kuuntele Liite Elosa 18.4.2018 Nuorten treenit_Liikunta- ja nuorisoyksikkö.pdf
Kuuntele Liite Elosa 18.4.2018 Vammaisneuvosto.pdf
Kuuntele Liite Elosa 18.4.2018 Kokemusasiantuntijatoiminta_Etsivä työ.pdf
Kuuntele Liite Elosa 18.4.2018 Arkimielenterveyden hallinta_Mielenterveys- ja päihdepalvelut.pdf
Kuuntele Liite Elosa 18.4.2018 Stressinhallinta- ja digimonitorointi_Mielenterveys- ja päihdep..pdf
Kuuntele Liite Elosa 18.4.2018 Nuorten asumisneuvonta_Psykososiaalisen tuen palvelut.pdf
Kuuntele Liite Elosa 18.4.2018 Tenho-hanke_Pirkanmaan elokuvakeskus.pdf
Kuuntele Liite Elosa 18.4.2018 Nuorten kohtaamispaikkatoiminta_NMKY.pdf
Kuuntele Liite Elosa 18.4.2018 Omppu-hanke_Maahanmuuttajien perusopetus.pdf
Kuuntele Liite Elosa 18.4.2018 Fyrkkaa ja fiilistä -ryhmätoiminta_Sosiaalityön avopalvelut.pdf
§ 43 Ajankohtaiskatsaus (yhteistoiminta-alueen asia)
§ 44 Elinvoima- ja osaamislautakunnan päätösvallan siirto Tampereen seudun ammattiopisto Tredun viranhaltijoille (Yhteistoiminta-alueen asia)
§ 45 Tampereen seudun ammattiopiston lukuvuoden 2018-2019 työ- ja loma-ajat, päivitys Kangasalan toimipisteen osalta (Yhteistoiminta-alueen asia)
§ 46 Tampereen seudun ammattiopiston ammatillisten neuvottelukuntien 2017-2018 täydentäminen (yhteistoiminta-alueen asia)
§ 47 Opiskelijajäsenen nimeäminen Sora-lainsäädännön mukaiseen toimielimeen (yhteistoiminta-alueen asia)
§ 48 Elinvoima-ja osaamislautakunnan kokoukset syksyllä 2018 (yhteistoiminta-alueen asia)
§ 49 Viranhaltijoiden päätösten otto-oikeus (yhteistoiminta-alueen asia)
§ 50 Lukion apulaisrehtorin viran perustaminen lukiokoulutukseen
§ 51 Lumate-keskuksen toiminnan tukeminen 2018
§ 52 Viranhaltijoiden päätösten otto-oikeus